|  |
| --- |
| **Budapest Főváros VII. kerület Erzsébetváros Önkormányzata**  **dr. Máté Katalin Városgazdálkodási iroda vezetője** |

Iktatószám:

Napirendi pont: ........

**ELŐTERJESZTÉS**

**A Városüzemeltetési Bizottság 2014. november 24-ei rendkívüli ülésére**

|  |  |  |
| --- | --- | --- |
| **Tárgy:** | EVIKINT Kft. és az Önkormányzat között zöldfelületek fenntartásával kapcsolatos feladatok ellátására 2014. október 6. napján megkötött vagyongazdálkodási feladatellátási szerződés 1. sz. módosítása |  |

**Készítette:**

Szabó Réka

környezetvédelmi referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatal Szervezeti- és Működési Szabályzatának módosításáról szóló 410/2014. (XI.12.) számú Képviselő-testületi határozat alapján megvalósult, a Hivatal belső szervezeti egységeinek tagozódását, s ezen belül a Városgazdálkodási Irodát érintő változások következtében szükségessé vált az Önkormányzat és az EVIKINT Kft. között 2014. október 6. napján létrejött, zöldfelületek fenntartásával kapcsolatos feladatok ellátására irányuló vagyongazdálkodási feladat-ellátási szerződés 1. sz. módosítása a jelen határozati javaslat mellékletében foglaltak szerint.

A felek nyilvántartott adataiban, illetve szerződésben meghatározott képviselőinek személyében bekövetkező változások egyszerűbb kezelhetősége érdekében célszerű továbbá a szerződés szövegének kiegészítése azzal a rendelkezéssel, hogy a fentiek szerinti változások nem minősülnek szerződésmódosításnak, a feleknek ilyen esetben értesítési kötelezettsége áll fenn egymás felé.

A Tisztelt Bizottság a Képviselő-testület 305/2014. (VIII.25.) számú határozata alapján jogosult dönteni az EVIKINT Kft. és az Önkormányzat között zöldfelületek fenntartásával kapcsolatos feladatok ellátására megkötött vagyongazdálkodási feladat-ellátási szerződés módosítása tárgyában.

**Határozati javaslat**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a Budapest Főváros VII. kerület Erzsébetváros Önkormányzata és az EVIKINT Intézményi Műszaki Gondnoki és Településüzemeltetési Kft. között Budapest Főváros VII. kerület Erzsébetváros Önkormányzata tulajdonában álló zöldfelületek fenntartásával kapcsolatos feladatok ellátására irányuló, 2014. október 06. napján megkötött vagyongazdálkodási feladat-ellátási szerződés jelen határozat mellékletét képező 1. sz. módosítását jóváhagyja.

**Felelős:** Vattamány Zsolt polgármester

**Határidő:** azonnal

**Budapest, 2014. november 24.**

dr. Máté Katalin

irodavezető