|  |
| --- |
| **Budapest Főváros VII. kerület Erzsébetváros Önkormányzata**  **Ujvári-Kövér ÍMónika bizottsági elnök** |

Iktatószám:

Napirendi pont:.

**ELŐTERJESZTÉS**

**A Városüzemeltetési Bizottság 2014. november 24-ei rendkívüli ülésére**

|  |  |
| --- | --- |
| **Tárgy:** | 2014. évi II. kapufigyelő rendszer kiépítésére kiírt pályázat eredményének megállapítása |

**Készítette:**

Wendl Viktória

városüzemeltetési és

közrendvédelmi referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztés nyilvános ülésen tárgyalható.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Ujvári-Kövér Mónika bizottsági elnök** |

**Tisztelt Bizottság!**

A Bizottság – a 29/2013. (V.31.) sz. önkormányzati rendelet felhatalmazása alapján – 398/2014.(09.23.) sz. határozatával kapufigyelő rendszer kiépítésére vonatkozó pályázat kiírásáról döntött, a pályázati kiírás közzététele a Nemzeti Fejlesztési Minisztérium Támogatásokat Vizsgáló Irodája által kért kiegészítések és módosítások átvezetését követően helyben szokásos módon megtörtént. A 2014. évi költségvetésben a 2014. évi első kapufigyelő pályázaton nyert támogatások levonása után 2.395.000 Ft pénzügyi fedezetet áll rendelkezésre.

A Bizottság a pályázatok **benyújtási határidejét 2014. október 27.** napjában állapította meg. A benyújtási határidőre a Hivatal Hatósági és Ügyfélszolgálati Irodájára összesen **3 db** pályázati anyag érkezett be.

Pályázatok **borítékbontása és értékelése 2014. november 19-én**, Nagy Andrea és Moldován László képviselők, valamint az Erzsébetvárosi Közterület-felügyelet részéről Kovács Zoltán szakmai igazgató-helyettes jelenlétében és együttműködésével megtörtént.

Az értékelés során megállapítást nyert, hogy a 3 db pályázati anyag közül 1 db nem felel meg a pályázati kiírásban foglaltaknak. Ezt az alábbiakban foglaljuk össze:

|  |  |  |
| --- | --- | --- |
| **Jk. ssz.** | **Pályázó neve** | **Érvénytelenség oka** |
| 3. | Péterfy Sándor u. 41. sz. Társasház | közgyűlési határozat nem megfelelő: szövege hiányos, nincs meg a 2/3-os többség, jelenléti ív hiányzik |

A pályázati adatlapban foglaltak alapján, alábbi táblázatban tájékoztatom a Bizottságot a nyertes pályázók nevéről, címéről, az igényelt önkormányzati támogatás összegéről és a tervezett munkálatok költségéről:

|  |  |  |  |
| --- | --- | --- | --- |
| **Jk. ssz.** | **Pályázó** | **Bekerülés költsége** | **Igényelt támogatás** |
| 1. | Wesselényi u. 58. sz. Társasház | 313 063 Ft | 156 000 Ft |
| 2. | Százház u. 10-18. sz. Társasház | 401 024 Ft | 200 512 Ft |
|  | **összesen:** | **714 087 Ft** | **356 512 Ft** |

A **2 db** érvényesnek minősülő pályázatra **356.512 Ft** önkormányzati támogatás jóváhagyását és annak kifizetését javasolom. Az előzőekben leírtak alapján megállapítható, hogy a 2014. évi költségvetési rendeletben az e célra rendelkezésre álló 2.395.000 fedezi a pályázatokban kért önkormányzati támogatás összegét.

A pályázatokról való döntés Budapest Főváros VII. kerület Erzsébetváros Önkormányzata Képviselő-testületének a helyi lakóközösségeknek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) számú önkormányzati rendelet 2. § (4) bekezdése alapján a Tisztelt Bizottság hatáskörébe tartozik.

**Határozati javaslat**

**1.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata a 2014. évi II. kapufigyelő rendszer kiépítésére vonatkozó pályázaton az alábbi táblázatban lévő Társasház által benyújtott pályázatot érvénytelennek nyilvánítja:

|  |  |  |
| --- | --- | --- |
| **Jk. ssz.** | **Pályázó neve** | **Érvénytelenség oka** |
| 3. | Péterfy Sándor u. 41. sz. Társasház | közgyűlési határozat nem megfelelő: szövege hiányos, nincs meg a 2/3-os többség, jelenléti ív hiányzik |

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata a 2014. évi II. kapufigyelő rendszer kiépítésére vonatkozó pályázaton nyertes pályamunkákat az alábbi táblázatban szereplő összegek szerint támogatja:

|  |  |  |  |
| --- | --- | --- | --- |
| **Jk. ssz.** | **Pályázó** | **Bekerülés költsége** | **Támogatás összege (legfeljebb)** |
| 1. | Wesselényi u. 58. sz. Társasház | 313 063 Ft | 156 000 Ft |
| 2. | Százház u. 10-18. sz. Társasház | 401 024 Ft | 200 512 Ft |
|  | **összesen:** | **714 087 Ft** | **356 512 Ft** |

**Felelős:** Vattamány Zsolt polgármester

**Határidő:** azonnal

**Budapest, 2014. november 19.**

dr. Gróza Zsolt

irodavezető